கேள்வி: கு. பாலசிங்கம் - ஆரம்ப கால வாழ்க்கை பற்றி தகவல் சொல்.
பதில்: பாலசிங்கம் 10 மார்ச் 1917 இல் பிறந்தார். இவர் தெல்லிப்பழையைச் சேர்ந்த தமிழ் அறிஞரான வி. குமாரசுவாமி என்பவரின் மகனாவார். இவர் கொல்லங்கலட்டி தமிழ்ப்பள்ளி தெல்லிப்பழை மகாஜனக் கல்லூரி மற்றும் யாழ்ப்பாணம் இந்துக் கல்லூரி ஆகியவற்றில் கல்வி பயின்றார். இவர் கேம்பிரிட்ஜ் இளையோர் தேர்வில் பங்கேற்றபோது தமிழில் கௌரவமும் சிறப்பும் பெற்றார். பின்னர் கேம்பிரிட்ஜ் மூத்தோர் தேர்வில் தேர்ச்சி பெற்றார் . பள்ளிக் கல்விக்குப் பிறகு இவர் இலங்கை பல்கலைக்ழக கல்லூரியில் சேர்ந்தார், அங்கு இவர் 1937 இல் இளங்கலை (தமிழ்நாட்டு வழக்கு; இளங்கலை) பட்டத்தை ஆங்கிலம், தமிழ், மெய்யியல் போன்றவற்றில் பட்டம் பெற்றார். இவர் குடிமைப்பணியில் சேர மிகவும் இளம் வயதானவராக இருந்ததால் இலங்கை சட்டக் கல்லூரியில் சேர்ந்தார். 1942 இல் உச்ச நீதிமன்றத்தில் வழக்கறிஞராக தகுதிபெற்றார். பாலசிங்கம் முதலியார் (இலங்கை) நாகநாதர் கனகநாயகத்தின் மகள் சேதுவை மணந்தார். இந்த இணையருக்கு இரண்டு மகன்கள் (பாலகாங்கேயன் மற்றும் பத்மநாபன்) மற்றும் ஒரு மகள் (தில்லைசிவா) இருந்தனர்.
கேள்வி: கு. பாலசிங்கம் - தொழில் என்பது என்ன?
பதில்: பாலசிங்கம் 1939 இல் குடிமைப்பணி தேர்வில் வெற்றிபெற்று 1940 இல் இலங்கை குடிமைப்பணியில் இணைந்து, பல பதவிகளை வகித்து பல இடங்களில் பணியாற்றினார். இவர் மாத்தறை மற்றும் புத்தளம் கூடுதல் நீதித்துறை நடுவர்; இரண்டாம் உலகப் போர் போது உதவி தந்தி சென்சார்; யாழ்ப்பாணம் கண்டி அலுவலக உதவியாளர்; ஹெரனையில் கூடுதல் உதவி மாவட்டச் செயலாளர் (இலங்கை) ; களுத்துறை உதவி அரசாங்க அதிபர்; அட்டன், இலங்கை மற்றும் கொழும்பு பிரதி தொழிலாளர் கட்டுப்பாட்டாளர்; மட்டக்களப்பு காணி அபிவிருத்தி உதவிப் பணிப்பாளர் போன்ற பதவிகளை வகித்தார். இவர் 1958 இல் கருவூலத்தில் வழங்கல், பணியாளர் மற்றும் நிதிக் கட்டுப்பாட்டாளராகவும், 1961 இல் கருவூலத்தின் துணைச் செயலாளராகவும் ஆனார். பாலசிங்கம் 1964 முதல் 1970 வரை சுகாதார அமைச்சின் நிரந்தர செயலாளராக ஆனார்.
கேள்வி: கு. பாலசிங்கம் - பிற்கால வாழ்வு பற்றி விளக்கவும்.
பதில்: பாலசிங்கம் அரசாங்க நிதி ஒழுங்குமுறைகளை திருத்தும் குழுவின் தலைவராகவும் ஊதிய மீளாய்வுக் குழுவின் உறுப்பினராகவும் இருந்தார். இவர் 1984 இல் அமெரிக்கா சென்றார். இவர் 2001 சூலை 15 அன்று கனெடிகட் இறந்தார்.